У Вікіпедыі ёсць артыкулы пра іншых асоб з прозвішчам Навіцкі.

**Уладзі́мір Мікала́евіч Наві́цкі** (нар. 8 мая 1954, Брэст) — беларускі спартыўны журналіст і тэлекаментатар. Начальнік аддзела каментараў і падрыхтоўкі тэматычных праграм галоўнай дырэкцыі спартыўнага вяшчання Нацыянальнай дзяржтэлерадыёкампаніі.

Біяграфія
---------

Нарадзіўся 8 мая 1954 года ў Брэсце ў сям’і ваеннага.

Скончыў Беларускі політэхнічны інстытут па спецыяльнасці «інжынер-энергетык». Пазней — завочнае аддзяленне факультэта журналістыкі БДУ з чырвоным дыпломам.

У спартыўную журналістыку трапіў дзякуючы лісту, які напісаў у дырэкцыю спартыўных праграм. Пасля гэтага Уладзіміра Навіцкага запрасілі працаваць на радыё, а праз тры гады даручылі весці тэлерэпартаж. Каля года прапрацаваў пазаштатным карэспандэнтам у штотыднёвым радыёчасопісе «Спартыўная арбіта», рабіў матэрыялы самых розных жанраў. Пасля выпрабавальнага тэрміну яму прапанавалі паспрабаваць свае сілы ў ролі каментатара. Спачатку хадзіў на стадыён «Дынама» з рэпарцёрам і за 15—20 хвілін да заканчэння матча, седзячы на трыбуне, распавядаў пра тое, што адбываецца на полі. У жніўні 1981 года правёў першы паўнавартасны рэпартаж пра матч чэмпіянату СССР «Дынама» (Мінск) — «Пахтакор» (Ташкент). Некаторы час пісаў артыкулы для газеты «Прессбол», у першым нумары газеты было некалькі яго матэрыялаў. Каля года супрацоўнічаў з газетай «Знамя юности», дзе быў футбольным аглядальнікам. 

Асвятляў практычна ўсе буйныя спартыўныя мерапрыемствы з удзелам беларускіх спартсменаў, у тым ліку працаваў сярод шасці савецкіх каментатараў на чэмпіянаце свету па футболе ў Італіі (1990), працаваў на зімовай алімпіядзе ў Солт-Лэйк-Сіці (2002), летняй алімпіядзе ў Пекіне (2008), зімовай алімпіядзе ў Ванкуверы (2010), чэмпіянаце свету па хакеі ў Германіі (2010).

Сям’я
-----

Жанаты. Сын — Віталь Навіцкі (5 сакавіка 1981 — 21 сакавіка 2022) працаваў прэс-сакратаром у МНС Рэспублікі Беларусь.

Крылатыя фразы
--------------

Аўтар шэрагу знакамітых крылатых фраз:

* «Моцна, але недакладна»,
* «Над полем бліскаюць маланкі… Нашыя ідуць у наступ»,
* «Удар — бэлька!».

Узнагароды
----------

* Заслужаны дзеяч культуры Рэспублікі Беларусь (2007),
* Спецыяльная прэмія Прэзідэнта Рэспублікі Беларусь «Беларускі спартыўны Алімп» (2017).

Зноскі
------

1. ↑  Уладзімір Навіцкі: На жаль, я так і не навучыўся адпачываць **(нявызн.)**.  Звязда (8 чэрвеня 2018). Праверана 24 чэрвеня 2018.
2. ↑  Уладзімір Навіцкі і футбаліст Мікалай Януш пракаментавалі гульню па-беларуску **(нявызн.)**.  Наша Ніва (7 ліпеня 2016). Праверана 24 чэрвеня 2018.
3. ↑  21 марта ушел из жизни помощник министра по чрезвычайным ситуациям — пресс-секретарь Виталий Новицкий(недаступная спасылка)
4. ↑  Спортивный комментатор Владимир Новицкий стал заслуженным деятелем культуры (руск.)(недаступная спасылка).  naviny.by (31 жніўня 2007). Архівавана з першакрыніцы 6 сакавіка 2016. Праверана 24 чэрвеня 2018.
5. ↑  Падпісаны Указ аб прысуджэнні прэміі «Беларускі спартыўны Алімп» 2017 года

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх
* Владимир Новицкий: репортажи высокого напряжения // «Спортивная панорама» Архівавана 6 кастрычніка 2012.
* Інтэрв’ю з Навіцкім у газеце «7 дней»(недаступная спасылка)
* Владимир Новицкий: «Поверьте, я не расстраиваюсь оттого, что не знаю группы „Дай Дарогу!"» на сайце «Ultra-Music»
* Владимир Новицкий. Ничего не забывается

|  |  |
| --- | --- |
| ⚙️   Нарматыўны кантроль | CONOR: 128567139 |